L'UJI i l'Ajuntament de l'Alcora posen en marxa la Càtedra l'Alcora d'Investigació Musical i Qualitat de Vida



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/6/2q/catedra-alcora/&url=/com/noticies/2021/6/2q/catedra-alcora/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/6/2q/catedra-alcora/&url=/com/noticies/2021/6/2q/catedra-alcora/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/6/2q/catedra-alcora/&url=/com/noticies/2021/6/2q/catedra-alcora/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/6/2q/catedra-alcora/&url=/com/noticies/2021/6/2q/catedra-alcora/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L'UJI i l'Ajuntament de l'Alcora posen en marxa la Càtedra l'Alcora d'Investigació Musical i Qualitat de Vida Torrecid, Emigres i Caixa Rural l'Alcora seran entitats col·laboradores d'aquest projecte

23/06/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge catedra-alcora CtedralAlcora1
Diapositiva actual

Recurs d'imatge catedra-alcora CtedralAlcora2

* [![ catedra-alcora CtedralAlcora1](/com/noticies/2021/6/2q/catedra-alcora/CtedralAlcora1.JPG)](#)
* [![ catedra-alcora CtedralAlcora2](/com/noticies/2021/6/2q/catedra-alcora/CtedralAlcora2.JPG)](#)

La rectora de la Universitat Jaume I, Eva Alcón, i l'alcalde de l'Ajuntament de l'Alcora, Samuel Falomir, s'han reunit per a la posada en marxa de la Càtedra l'Alcora d'Investigació Musical i Qualitat de Vida amb la finalitat de promoure la formació, la investigació, la innovació, i la divulgació en l'àmbit de la qualitat de vida, la música, la cultura i l'educació.

L'Alcora, pel seu model de gestió social, implicació en la qualitat de vida i les bones pràctiques, suposa l'entorn idoni per a establir-se com a centre d'investigació socioeducatiu i de benestar social, que pot generar nous models i línies d'investigació educativa, formativa i de generació d'ocupació, en connexió, a més a més, amb l'educació i formació de l'estudiantat de la Universitat Jaume I.

En la reunió han estat presents la regidora de Polítiques Inclusives, Igualtat, LGTBI, Tercera Edat i Sanitat, Maria Vicenta Pons; el vicerector de Planificació, Coordinació i Comunicació de l'UJI, Modesto Fabra, i la professora del Departament d'Educació i Didàctiques Específiques de la Jaume I, Ana M. Vernia, que serà la directora d'aquesta càtedra que pretén formar una aliança, alineada amb els Objectius de Desenvolupament Sostenible, que permeta vertebrar els principals reptes, necessitats i oportunitats de la societat actual, com són la qualitat de vida, l'educació i l'ocupabilitat, des de la formació i la investigació.  

La càtedra es focalitzarà en el benestar de les persones, principalment, a través de la música, com a element generador d'aquest benestar, i com a eina necessària per a la millora de la qualitat de vida. Així, aquest projecte investigarà l'impacte de la pràctica musical activa en la qualitat de vida de les persones; connectarà formació, investigació i aprenentatge amb la música i l'ocupabilitat; i desenvoluparà aliances, investigacions i projectes com, per exemple, un observatori per a la qualitat de vida.

A l'acte han assistit també Miguel Ángel Michavila i Javier Gasch, de l'empresa Torrecid; Jorge Carnicer i Óscar Carnicer, d'Emigres; i José Luis Esteban i Juan Manuel Nogueroles, de Caixa Rural l'Alcora. Aquestes tres societats alcorines han signat un conveni de col·laboració empresarial amb la nova càtedra, i seran considerades entitats col·laboradores d'aquest projecte que es desenvoluparà a l'Alcora i al campus universitari durant els pròxims anys.

Eva Alcón ha subratllat que «aquesta càtedra naix amb l’objectiu d’investigar l’impacte de la pràctica musical activa en la qualitat de vida de les persones, sobretot per a conèixer com la música ajuda a prevenir demències o retardar els seus processos entre la gent gran. Així, representa un exemple d’investigació responsable i centrada en les persones». A més, Alcón ha destacat que l’impuls d’aquesta càtedra, amb el suport de l’Ajuntament de l'Alcora i la col·laboració d’empreses locals, s’emmarca amb els Objectius de Desenvolupament Sostenible, concretament l’ODS 17 per a potenciar aliances que ajuden a assolir objectius vinculats a la millora de la salut i el benestar, així com l’educació de qualitat.

Per la seua banda, l'alcalde, Samuel Falomir, ha destacat la importància d'aquesta iniciativa pionera, que, a més a més, representa la primera càtedra que es durà a terme a la localitat. El primer edil ha afirmat que «es tracta d'una aposta decidida per la investigació, que redundarà en el benestar i la millora de la qualitat de vida de les persones, i per tant, s'emmarca dins de les accions de responsabilitat i compromís social promogudes per aquest ajuntament». «Estem molt satisfets de poder acollir aquesta enriquidora experiència a l'Alcora», ha ressaltat Falomir, qui, a més a més, ha volgut valorar el «gran treball» desenvolupat per la Universitat Jaume I i agrair la implicació de les entitats col·laboradores.

Aquest nou projecte de la Càtedra l'Alcora d'Investigació Musical i Qualitat de Vida se sumarà a altres iniciatives en les quals ja col·laboren l'Ajuntament i la Universitat Jaume I, com el projecte participatiu «Reial Fàbrica i territori», la Fundació Isonomia de l’UJI, o les pròximes jornades d'educació «Experiències i projectes dins i fora de les aules al nostre territori» que tindran lloc del 28 al 30 de juny a l'Escola Superior de Ceràmica de l'Alcora.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00